Pasaules koru olimpiāde

Pasaules koru olimpiāde () ir pasaulē lielākais koru mūzikas festivāls, to organizē Vācijas kultūras organizācija "Interkultur Management". Olimpiāde notiek reizi divos gados, katru reizi citā kontinentā. Tās ideja un mērķis ir caur dziesmu veicināt izpratni un mieru starp tautām, vienot cilvēkus no visas pasaules draudzīgā sacensībā. Pirmā koru olimpiāde notika Austrijas pilsētā Lincā 2000. gadā. Kopš tā laika koru olimpiādēs piedalījušies vairāk nekā 5800 koru un 260 000 dziedātāju no 100 valstīm. 8. Pasaules koru olimpiāde notika Rīgā 2014. gada jūlijā kā viens no galvenajiem Rīga 2014 Eiropas kultūras galvaspilsētas notikumiem.

 Norises vietas 
Pasaules koru olimpiāžu norises vietas:
 Gads  Nosaukums  Norises vieta  Laiks 2000  1. Koru olimpiāde   Linca, Austrija 7. — 16. jūlijs2002  2. Koru olimpiāde   Pusana, Dienvidkoreja 19. — 27. oktobris2004  3. Koru olimpiāde   Brēmene, Vācija  8. — 18. jūlijs2006  4. Pasaules koru olimpiāde   Sjameņa, Ķīna  15. — 26. jūlijs2008  5. Pasaules koru olimpiāde   Grāca, Austrija 9. — 19. jūlijs2010  6. Pasaules koru olimpiāde   Šaosjina, Ķīna  15. — 26. jūlijs2012  7. Pasaules koru olimpiāde   Sinsinati, ASV  4. — 14. jūlijs2014  8. Pasaules koru olimpiāde   Rīga, Latvija  9. — 19. jūlijs2016  9. Pasaules koru olimpiāde   Soči, Krievija  6. — 16. jūlijs2018  10. Pasaules koru olimpiāde   Pretorija (Tšvāne), Dienvidāfrikas republika  4. — 14. jūlijs2021  11. Pasaules koru olimpiāde   Antverpene un Gente, Beļģija  5. — 15. jūlijs

 Latvija koru olimpiādē 
Pasaules koru olimpiādēs ir piedalījušies vairāki kori no Latvijas, piemēram, "Balsis", "Gaudeamus", "Absolventi" un citi. 2006. gada Pasaules koru olimpiādē pirmo vietu ieguva koris "Kamēr...", saņemot 96 no iespējamiem 100 punktiem. Šis rezultāts aizvien nav pārspēts. 2012. gada olimpiāde Latvijai devusi pavisam četras zelta medaļas, korim "Sōla" iegūstot atzinību trīs konkursa kategorijās — jaukto koru, folkloras un sakrālās mūzikas, tikmēr vokālā sieviešu grupa "Latvian Voices" kamerkoru kategorijā saņēmusi zeltu un augstāko iespējamo novērtējumu — čempiona titulu.

 Rīga 2014 

8. koru olimpiāde notika 2014. gadā Rīgā no 9. līdz 19. jūlijam. Atklāšanas un noslēguma ceremonija notika Arēnā Rīga. Līdzīgi kā Dziesmusvētkos notika arī kopkoru koncerts Mežaparka lielajā estrādē un dalībnieku gājiens.Informācija dalībniekiem

2014. gada olimpiādes oficiālā dziesma ir My Song (vārdi Rabindranats Tagore, mūzika Ēriks Ešenvalds).

 Atsauces 

 Ārējās saites 
 interkultur.com Pasaules koru olimpiādes oficiālā vietne
 Pasaules koru olimpiāde Rīgā 2014 


Kategorija:Mūzikas konkursi